
Text rozhodnutia
Súd: Krajský súd Nitra Spisová značka: 5CoP/46/2012 Identifikačné číslo súdneho spisu: 1111243153 Dátum vydania rozhodnutia: 31. 05. 2016 Meno a priezvisko sudcu, VSÚ: JUDr. Renáta Pátrovičová ECLI: ECLI:SK:KSNR:2016:1111243153.2 Uznesenie Krajský súd v Nitre vo veci starostlivosti o maloleté dieťa: C. B. R., nar. XX.XX.XXXX, bytom u matky, zastúpená kolíznym opatrovníkom Úradom práce, sociálnych vecí a rodiny Nové Zámky, dieťa rodičov: J. A. N., nar. XX.XX.XXXX, bytom M. S., J. XXXX/XX, zastúpená advokátkou JUDr. Eleonórou Vargovou, so sídlom Nové Zámky, Rákocziho 12 a I.. B. R., nar. XX.XX.XXXX, bytom S., B. XX, zastúpený advokátskou spoločnosťou Fridrich Paľko, s. r. o., Grösslingova 4, Bratislava, IČO: 36 864 421, o úpravu výkonu práv a povinností rodičov k maloletému dieťaťu, takto r o z h o d o l : Odvolací súd opravuje výrok rozsudku Krajského súdu v Nitre zo dňa 26. októbra 2012 č. k. 5CoP/46/2012-152 týkajúci sa zročného výživného, ktorý má správne znieť takto: „Zročné výživné za obdobie od 01.12.2011 k 26.10.2012 predstavuje 360 eur, z ktorých sumu 310 eur otec zaplatí do rúk matky dieťaťa a sumu 50 eur na osobitný účet maloletej, v lehote do troch dní od právoplatnosti tohto rozsudku.“ o d ô v o d n e n i e : Krajský súd v Nitre rozsudkom zo dňa 26. októbra 2012 č. k. 5CoP/46/2012-152 rozsudok súdu prvého stupňa v napadnutej časti o určenie výživného na maloletú C. B. R., o určenie zročného výživného a o úprave styku otca s maloletou zmenil tak, že otca zaviazal platiť na výživu maloletej C. B. R., nar. XX.XX.XXXX výživné v sume 200 eur mesačne od 01.12.2011 do 29.02.2012 do rúk matky J. A. N. a v sume 250 eur mesačne od 01.03.2012 vždy do 15. dňa v mesiaci vopred s tým, že sumu 200 eur bude platiť do rúk matky a sumu 50 eur bude poukazovať na osobitný účet maloletej C. B. R., ktorý v prospech dieťaťa zriadi jeho matka, pričom na nakladanie s prostriedkami na účte maloletého dieťaťa je potrebný súhlas súdu. Zročné výživné za obdobie od 01.12.2012 k 26.10.2012 predstavuje 360 eur, z ktorých sumu 310 eur otec zaplatí do rúk matky dieťaťa a sumu 50 eur na osobitný účet maloletej v lehote do troch dní od právoplatnosti tohto rozsudku. V časti týkajúcej sa výroku o úprave styku otca s maloletou C. B. R. napadnutý rozsudok potvrdil. Pri vypracovaní rozsudku 5CoP/46/2012-152 zo dňa 26.10.2012, konkrétne vo výroku o zročnom výživnom odvolací súd nesprávne uviedol, že zročné výživné je určené za obdobie od 01.12.2012 k 26.10.2012. Zo zápisnice o pojednávaní zo dňa 26.10.2012 vyplýva, že odvolací súd vyhlásil rozsudok tak, že zročné výživné stanovil 01.12.2011. Podľa § 164 OSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Pri vyhotovení rozhodnutia došlo k zrejmej nesprávnosti v písaní, uvedením nesprávneho dátumu (roku) vo výroku o zročnom výživnom, preto Krajský súd v Nitre v zmysle § 164 OSP opravil vo výroku o zročnom výživnom dátum začiatku počítania zročného výživného z nesprávneho dátumu 01.12.2012 na dátum 01.12.2011. Toto rozhodnutie prijal odvolací senát pomerom hlasov 3:0. Poučenie: Proti tomuto rozhodnutiu odvolanie nie je prípustné.

